Kəmalə Yanson

Kəmalə Yanson və ya Kəmalə K. Jansson (tam adı: Kəmalə Rafiq qızı Kərimova-Yanson; ) — azərbaycanlı dekorativ-tətbiqi sənəti ustası, rəssam. Azərbaycan Rəssamlar İttifaqının üzvü (2011-ci ildən)

 Həyatı 
Kəmalə Rafiq qızı Kərimova 18 aprel 1971-ci ildə Bakı şəhərində anadan olmuşdurAzərbaycan Milli Geyimləri / Kəmalə K. Jansson . yenigallery.net .

2010-cu ildən İsveçdə yaşayır. İsveç vətəndaşı ilə ailə qurduqdan sonra Yanson () soyadını qəbul etmişdir.

 Təhsili 
Orta təhsilini Bakı şəhərində — əvvəlcə 172 nömrəli məktəbdə, daha sonra isə 254 nömrəli məktəbdə almışdır. 1986–1989-cu illərdə Bakı şəhəri 84 nömrəli Orta Texniki Peşə Məktəbində "Çini və saxsı məmulatların rəngkarlığı" ixtisası üzrə ixtisaslaşmışdır.

2011–2014-cü illərdə İsveçin Onge əyalətindəki BOBERG Gimnaziyasında İsveç dili üzrə oxumuşdur.

2012–2013-cü illərdə İsveçin Frensta əyaləti Olsta kollecində moda-dizayn sahəsi üzrə təhsil almışdır.

2017–2018-ci illərdə İsveçin Onge əyalətindəki Komvux təhsil mərkəzində tərcüməçilər üçün İsveç dili üzrə təkmilləşdirmə kursu keçmişdir.

21 dekabr 2011-ci ildən Azərbaycan Rəssamlar İttifaqının üzvüdür.

 Fəaliyyəti 
Əmək fəaliyyətinə 1989-cu ildə Bakı şəhərində başlamışdır. 1989–1991-ci illərdə Azərbaycan Müxbirlər İttifaqının Yaradıcılıq Fotostudiyasında foto rəngkar işləmişdir.

1991-ci ildə Bakı şəhərindəki Gənc Texniklər Studiyasında cizgi filmləri üzrə dərnəyin rəhbəri olmuşdur.

1992–1993-cü illərdə Bakı şəhəri Dövlət xəstəxanasında texnik-rəssam kimi fəaliyyət göstərmişdir.

1993–1995-ci illərdə Bakı şəhəri Fəhlələrin Mədəniyyət Evində tikmə üzrə dərnəyin rəhbəri olmuşdur. Daha sonra Bakı şəhəri Şirvanşahlar Sarayı Qoruq Muzeyində dekorasiya üçün qədim parçalar üzrə bərpaçı rəssam kimi çalışmışdır.

1996–2010-cu illərdə Bakıdakı Azərbaycan Dövlət "YUĞ" Teatrında tikmə sahəsi üzrə butafor-dekorator kimi işləmişdir.

İsveçə köçdükdən sonra isə əmək fəaliyyətinə bu ölkədə davam etmişdir. Əvvəlcə İsveçin Onge əyaləti və Sundsvall şəhərinin teatrlarının birlikdə hazırladığı "Üç sevgi" adlı tamaşası üçün geyim və dekorasiya üzrə tikmə layihəsində 6 ay çalışmışdır. Daha sonra isə İsveçin Östersund şəhərində ESTRAD NORR teatrının "Yatmış Şahzadə" adlı tamaşası üçün geyim üzrə tikməsi layihəsində 3 ay fəaliyyət göstərmişdir.

Kəmalə Yanson rəssamlıqla yanaşı etnoqrafiya ilə məşğul olurXaricdə yaşayan həmyerlimizin Bakıda sərgisi açılıb . 17.09.2014, azertag.az .

Onun Azərbaycan və İsveç TV və mətbuatında sənətlə bağlı çox saylı materiallar dərc olunmuş, yayımlanmışdır.

 Sərgilər 
Kəmalə Yansonun əsasən Azərbaycan və İsveç olmaqla dünyanın müxtəlif ölkələrində dəfələrlə sərgilərdə iştirak etmiş və özünün sərgiləri keçirilmişdir. Həmin sərgilərin xronologiyası belədir:
 Tarix  Sərginin adı  Ölkə  Yer  Təşkilatçı 16 noyabr 2002  "Mədəni İrs İli sərgisi" (Milli gəlinciklər)    Bakı şəhəri S. Bəhlulzadə adına Sərgi Salonu  14 sentyabr 2003  "Dekorativ-Tətbiqi Sənət" sərgisi (Milli qurama)    Bakı şəhəri S. Bəhlulzadə adına Sərgi Salonu  17 aprel 2004  "Milli Sənət Peşəkarlarının Əl İşləri" sərgisi (Dərviş və Milli gəlincik)    Bakı İncəsənət Mərkəzi  İctimai İQBAL Fondu 15 mart 2005  "Müasir Milli Tətbiqi Sənəti" sərgisi (Azərbaycan Milli geyimləri)    Art-Salon Azərbaycan  İctimai İQBAL Fondu 25 aprel 2006  "Dekorativ-Tətbiqi Sənət Ustaları" sərgisi – 1 ədəd panno (Milli sərvət)    Bakı İncəsənət Mərkəzi  İctimai İQBAL Fondu 18 sentyabr 2006  "Milli Musiqi alətləri Azərbaycan Təsviri Sənətində) sərgisi – 1 ədəd Panno (Azərbaycan İnciləri)    Bakı şəhəri S. Bəhlulzadə adına Sərgi Salonu  2008  satış sərgisi — Milli gəlincik (ölçüsü 1 m)    Bakı şəhəri mərkəzində satış sərgisi  Bank of Baku 19 mart 2007–2009-cu illər  "Bazar" adlı satış sərgiləri (Araxçın və Milli hədiyyələr)    Bakı İçəri Şəhər Qoruq Muzeyi  AZERCELL TELECOM şirkəti 16–24 aprel 2010  Milli Geyimlər, qədim tikmələr, Dərviş    Konya "Min Nəfəs Bir Səs" adlı Beynəlxalq türkdilli Teatr Festivalı, Konya Dövlət Teatrı foyesi  Azərbaycan Mədəniyyət və Turizm Nazirliyi 26 may – 17 iyun 2012  "Azərbaycan Qədim Milli Geyimləri" adlı fərdi sərgi    Sundsval şəhəri, Sundsvall Muzeyi  Sundsvall Muzeyi 2–3 noyabr 2013  ümumi sərgi    Onge əyaləti "Art Help" adlı ümumi sərgi  "Rotary-Klub" rəssamlar təşkilatı 17–20 sentyabr 2014  "Azərbaycan Milli Geyimləri" fərdi sərgi    Bakı şəhəri YENİ GALLERY  Şəxsi vəsaiti ilə

 Tədbirlər 
Sərgilərdən başqa iştirak etdiyi digər tədbirlər isə bunlardır:
 1998–2000-ci illər Amerikada keçirilən Beynəlxalq Festivalda müxtəlif xalqların əl işləri sərgisində "Milli araxçınlar" mövzulu tədbir.
 29 iyun – 5 iyul 2009-cu il tarixlərində Bakı şəhəri Milli Azərbaycan Tarix Muzeyində "Milli Geyimlər və Müasir modada ümumilik mövzusunda Beynəlxalq Simpozium"da "Milli Geyim və boyunbağı" mövzulu tədbirdə iştirak etmişdir.

 İstinadlar 

Kateqoriya:Bakıda doğulanlar
Kateqoriya:Azərbaycan rəssamları
Kateqoriya:Azərbaycanlı rəssamlar
Kateqoriya:İsveç azərbaycanlıları